क्या है डिमांड ड्राफ्ट – डिमांड ड्राफ्ट पेमेंट के लेनदेन के लिए उपयोग में आता है इसे डीडी के नाम से भी जाना जाता है। ये पेमेंट भुगतान के लिए सबसे सुरक्षित माध्यमों में से एक है। आपने देखा होगा कई संस्थाएं डिमांड ड्राफ्ट के माध्यम से ही पेमेंट लेती हैं और इसे आपको उस संस्था के नाम से ही जारी करना होता है। अधिकतर नौकरी के आवेदन, परीक्षा शुल्क और कई दूसरी सेवाओं में डिमांड ड्राफ्ट के द्वारा ही भुगतान लिया जाता है क्योंकि इसमें चेक की तरह बाउंस होने का खतरा नहीं होता इसमें पहले भुगतान किया जाता है उसके बाद ही उस संस्था के नाम से डिमांड ड्राफ्ट जारी होता है।